钦定古今图书集成/明伦汇编/氏族典/第377卷 > 《凌迪知万姓统谱》 > 宋
## 钦定古今图书集成/明伦汇编/氏族典/第377卷 > 《凌迪知万姓统谱》 > 宋

===孔靖===按《宋书孔靖传》，“靖字季恭，会稽山阴人。名与高祖祖
讳同，故称字。祖愉，晋车骑将军。父訚，散骑常侍。季恭
始察郡孝廉，功曹史，著作佐郎，太子舍人，镇军司马，
司徒左西掾。高祖定桓元，以季恭为会稽内史，征为
右卫将军。寻出为吴兴太守。十年，除领军将军，加散
骑常侍，本州大中正。十二年致仕，拜金紫光禄大夫。”
高祖北伐，为太尉军谘祭酒、后将军。从平关、洛。高祖
为相国，拜侍中、特进、左光禄大夫。及受命，加开府仪
同三司，不受。永初三年薨，追赠侍中、左光禄大夫、开
府仪同三司。子峚，历显位侍中，会稽太守。元嘉二十
七年，卒官。